హోలీ బైబిల్ 2 యోహాను 1
1 దేవుడు ఎన్నుకున్న అమ్మగారికి, ఆమె సంతానానికి, పెద్దనైన నేను వ్రాస్తున్నది ఏమనగా, 2 మీ పట్ల నాకు నిజమైన ప్రేమవుంది. సత్యం మాలో శాశ్వతంగా ఉంది కాబట్టే, నాకే కాకుండా సత్యం తెలిసిన వాళ్ళందరికీ మీ పట్ల ప్రేమ ఉంది.
3 తండ్రి అయిన దేవుడు, తండ్రి యొక్క కుమారుడైన యేసు క్రీస్తు మనకు సత్యంతో, ప్రేమతో ఇచ్చిన కృప, దయ, శాంతి, మనలో ఉండాలని కోరుతున్నాను.
4 మీ సంతానంలో కొందరు, తండ్రి ఆజ్ఞాపించినట్లు నిజాయితీగా జీవిస్తున్నారని తెలిసి నాకు చాలా ఆనందం కలిగింది. 5 అమ్మా! మొదటినుండి ఉన్న ఆజ్ఞనే నేను మీకు వ్రాస్తున్నాను. కాని, క్రొత్త ఆజ్ఞను వ్రాయటం లేదు. మనము పరస్పరం ప్రేమతో ఉండాలని అంటున్నాను. 6 ఆయన ఆజ్ఞల్ని విధేయతతో పాటించటమే ప్రేమ. మీరు మొదటి నుండి విన్నట్లు, ప్రేమతో జీవించుమని ఆయన ఆజ్ఞాపించాడు.
7 యేసు క్రీస్తు శరీరంతో రాలేదనే మోసగాళ్ళు చాలామంది ఈ ప్రపంచంలో వ్యాపించారు. వాళ్ళు మోసగాళ్ళు; క్రీస్తు విరోధులు. 8 పని చేయటంవల్ల లభించే ఫలాన్ని వదులుకోకుండా జాగ్రత్త పడండి. సంపూర్ణమైన ఫలం లభించేటట్లు చూసుకోండి.
9 క్రీస్తు ఉపదేశాన్ని ఉల్లంఘించిన వానిపై దేవుని అనుగ్రహం ఉండదు. ఆ ఉపదేశానుసారం నడుచుకొనే వానిపై తండ్రి, కుమారుల అనుగ్రహం ఉంటుంది. 10 ఈ ఉపదేశం తమ వెంట తీసుకురాకుండా మీ దగ్గరకు వచ్చిన వాణ్ణి మీ ఇంట్లోకి రానివ్వకండి. అలాంటి వాణ్ణి పలుకరించకండి. 11 ఎవరైనా అలాంటి వాణ్ణి పలుకరిస్తే, ఆ పలుకరించబడినవాడు చేసిన చెడ్డ పనుల్లో భాగస్తుడౌతాడు.
12 నాకింకా ఎన్నో విషయాలు వ్రాయాలని ఉంది. కాని కాగితాన్ని సిరాను ఉపయోగించటం నాకు యిష్టం లేదు. నేను మిమ్మల్ని కలిసి ముఖాముఖి మీతో మాట్లాడటానికి ఎదురు చూస్తున్నాను. అప్పుడు మనకు సంపూర్ణమైన ఆనందం కలుగుతుంది. 13 దేవుడు ఎన్నుకొన్న మీ సోదరి యొక్క సంతానం,* సంతానం అంటే సంఘానికి చెందిన సభ్యులు. వాళ్ళ అభివందనాలు మీకు తెలుపుతున్నారు.
holy baibil 2 yohanu 1
1 devudu ennukunna ammagaariki, aame santaanaaniki, peddanaina nenu vraastunnadi emanagaa, 2 mee patla naaku nijamaina premavundi. satyam malo saasvatamgaa undi kabatte, naake kakunda satyam telisina vaallandarikii mee patla prema undi.
3 tandri ayina devudu, tandri yokka kumaarudaina yesu kreestu manaku satyamtho, prematho ichina krupa, daya, saanti, manalo undaalani korutunnanu.
4 mee santaanamlo kondaru, tandri aagnaapinchinatlu nijaayitiigaa jeevistunnaarani telisi naaku chala aanandam kaligindi. 5 amma! modatinundi unna aagnane nenu meeku vraastunnaanu. kaani, krotta aagnanu vraayatam ledu. manamu parasparam prematho undaalani antunnaanu. 6 aayana aagnalni vidheyathatho paatinchatame prema. meeru modati nundi vinnatlu, prematho jeevinchumani aayana aagnaapinchaadu.
7 yesu kreestu sareeramtho raledane mosagallu chaalaamandi ee prapanchamlo vyaapinchaaru. vaallu mosagallu; kreestu virodhulu. 8 pani cheyatamvalla labhinche falaanni vadulukokunda jaagratta padandi. sampoornamaina phalam labhinchetatlu chusukondi.
9 kreestu upadesaanni ullanghinchina vaanipai devuni anugraham undadu. aa upadesanusaram naduchukone vaanipai tandri, kumarula anugraham untundi. 10 ee upadesam tama venta teesukurakunda mee daggaraku vachina vaanni mee intloki ranivvakandi. alanti vaanni palukarinchakandi. 11 evaraina alanti vaanni palukariste, aa palukarinchabadinavaadu chesina chedda panullo bhaagastudautaadu.
12 nakinka enno vishayaalu vraayaalani undi. kaani kaagitaanni siraanu upayoginchatam naaku yishtam ledu. nenu mimmalni kalisi mukhamukhi meetho matladataniki eduru chustunnanu. appudu manaku sampoornamaina aanandam kalugutundi. 13 devudu ennukonna mee sodari yokka santaanam,* santaanam ante sanghaaniki chendina sabhyulu. vaalla abhivandanaalu meeku teluputunnaru.